recursal/SuperWikiNEXT-32B huggingface dataset:
**அருணாச்சலம் சகுந்தலா (A. Sakunthala) (சி.ஐ.டி சகுந்தலா)** ஒரு இந்திய நடிகையாவார். 600க்கும் மேற்பட்ட தமிழ், தெலுங்கு, கன்னடம், மலையாளப் படங்களில் கதாநாயகியாகவும், குத்தாட்டப் பாடல் நடனக் கலைஞராகவும், வில்லியாகவும் நடித்துள்ளார். இவர் நடிகையாக நடித்த சி. ஐ. டி. சங்கர், என்ற முதல் திரைப்படத்தைத் தொடர்ந்து இவர் "சி.ஐ.டி. சகுந்தலா" என்று குறிப்பிடப்பட்டார். அதன் பிறகு, இவர் மிகவும் பிரபலமானார். சி.ஐ.டி.சங்கர் சாகசங்கள் நிறைந்த ஒரு தமிழ் திரைப்படமாகும். இது 1 மே 1970இல் வெளியிடப்பட்டது. தி. இரா. சுந்தரம் இயக்கியுள்ளார். 'தவப்புதல்வன்' படத்தில், சிவாஜி கணேசன் மீது பழிவாங்கும் இரக்கமற்ற வில்லத்தனமான பாத்திரத்தில் நடித்தார். அந்த படம் இரசிகர்களால் பாராட்டப்பட்டது.

ஆரம்ப கால வாழ்க்கை
------------------

சகுந்தலாவின் பூர்வீகம் சேலத்தின் அரிசிபாளையம் என்ற பகுதியாகும். இவரது தந்தை அருணாச்சலமும், தாய் ராஜம்மாளும் பழைய தமிழ்ப்படமான சகுந்தலையின் பெயரை இவருக்கு வைத்தனர். இவரது தந்தை திருவெறும்பூரில் பணிபுரிந்து வந்தார். சகுந்தலா சென்னையில் லலிதா - பத்மினி - ராகினி நடத்திவந்த நடன நிகழ்ச்சியில் நடனமாடி வந்தார். அதன்பிறகு, படிப்படியாக திரைத் துறையில் நுழைந்தார். அந்த நாட்களில், "சூரியன் மேற்கேயும் உதிக்கும்" என்ற நாடகத்தில் நடித்தார். ஆரம்ப நாட்களில், படங்களில் குத்துப்பாட்டு நடனக் கலைஞராக நடனமாடினார். ஒரு சில படங்களில் கதாநாயகியின் தோழியாக நடித்தார். சிறிய பாத்திரத்தில் நடித்த ஆரம்பித்த பிறகு, தொழில்துறையில் நன்றாக பிரகாசித்தார்.

குடும்பம்
---------

இவருக்கு, நான்கு சகோதரர்களும் இரண்டு சகோதரிகளும் உள்ளனர்.

திரைப்பட வாழ்க்கை
-----------------

படிக்காத மேதை, கை கொடுத்த தெய்வம், திருடன், தவப்புதல்வன், வசந்த மாளிகை, நீதி, பாரத விலாஸ், இராஜராஜ சோழன், பொன்னூஞ்சல் , எங்கள் தங்க ராஜா, தாய், வைர நெஞ்சம், கிரஹப்பிரவேசம், ரோஜாவின் ராஜா, அவன் ஒரு சரித்திரம், ஜஸ்டிஸ் கோபிநாத், அந்தமான் காதலி, அன்பைத்தேடி, நான் வாழவைப்பேன், கீழ்வானம் சிவக்கும் போன்ற படங்களில் நடிகர் சிவாஜிகணேசனுடன் நடித்த இவரது கதாபாத்திரம் குறித்து பரவலாக பேசப்பட்டது. தரிசனம், கல்யாண ஊர்வலம், வீட்டுக்கு ஒரு பிள்ளை, கட்டிலா தொட்டிலா, தேடிவந்த லட்சுமி, திருமலை தென்குமரி, கருந்தேள் கண்ணாயிரம், அதிர்ஷ்டக்காரன், ரோசக்காரி போன்ற் சில குறிப்பிடத்தக்க படங்களும் இவருக்கு வெற்றியைத் தேடித் தந்தன. நடிகரும், தமிழகத்தின் முன்னாள் முதல்வருமான எம்.ஜி.ஆருடனும் இவர் என் அண்ணன், இதய வீணை போன்ற திரைப்படங்களில் நடித்துள்ளார். தற்போது படங்களில் நடிப்பதை நிறுத்திய சகுந்தலா தொலைக்காட்சி தொடரில் நடித்து வருகிறார்.

மேற்கோள்கள்
-----------

1. ↑  "A.Sagunthala". *Antru Kanda Mugam* (ஆங்கிலம்). 2013-07-24. 2020-02-16 அன்று பார்க்கப்பட்டது.
2. ↑  "Tamil Tv Actress C I D Sakunthala Biography, News, Photos, Videos". *nettv4u* (ஆங்கிலம்). 2020-02-16 அன்று பார்க்கப்பட்டது.
3. ↑  "7. நடனத்திலிருந்து நடிப்புக்கு! புகழ் வெளிச்சம் பெற்ற சி.ஐ.டி.சகுந்தலா!". *Dinamani*. 2020-02-16 அன்று பார்க்கப்பட்டது.
4. ↑  அகத்தியநாடன், லெனின். "நடிகர் சங்கம் ஒற்றுமையுடன் செயல்பட வேண்டும் - சிஐடி சகுந்தலா". *tamil.webdunia.com*. 2020-02-16 அன்று பார்க்கப்பட்டது.
**பேதுல்** (Betul) நகரம் இந்தியாவின் மத்தியப் பிரதேசம் மாநிலத்தில் உள்ள பேதுல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் *போபால் கோட்டத்திற்கு* உட்பட்டது.

அமைவிடம்
--------

பேதுல் நகரம் மத்தியப் பிரதேசத்தின் தெற்கில், மகாராட்டிரா மாநிலத்தின் எல்லையில், போபால் - நாக்பூர் நகரங்களுக்கு இடையே அமைந்துள்ளது. இந்நகரின் அமைவிடம் 21°55′N 77°54′E﻿ / ﻿21.92°N 77.9°E﻿ / 21.92; 77.9. ஆகும். இந்நகரானது கடல் மட்டத்திலிருந்து 658 மீட்டர்கள் உயரத்தில் அமைந்துள்ளது.

மக்கட்தொகை
----------

2011 ஆம் ஆண்டின் மக்கட்தொகைக் கணக்கெடுப்பின் படி 34 வார்டுகளும், 22398 குடியிருப்புகளும் கொண்ட பேதுல் நகராட்சியின் மொத்த மக்கட்தொகை 1,03,330 ஆகும்.இதில் ஆண்கள் 52823 பேரும் பெண்கள் 50507 பேரும் அடங்குவர். இந்நகர மக்களின் கல்வியறிவு 76%. மொத்த மக்கட்தொகையில் 6 வயதிற்குட்பட்டவர்கள் 11,185 ( 10.82%). பாலின விகிதம் 1000 ஆண்களுக்கு 956 பெண்கள் வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 12.21% மற்றும் 9.29% ஆக உள்ளனர்.இதன் மக்கள் தொகையில் இந்துக்கள் 84.56%, இசுலாமியர்கள, 12.24%, சமணர்கள் 1.24%, பௌத்தர்கள் 0.88%, சீக்கியர்கள் 0.33 %, கிறித்தவர்கள் 0.69% மற்றும் பிறர் 0.06% ஆக உள்ளனர்.

பேதுல் தொடருந்து நிலையம்
------------------------

சென்னை, பெங்களூர், புனே மற்றும் ஐதராபாத்திலிருந்து வடக்கே தில்லி, லக்னோ, ஜம்முதாவி, வாரணாசி செல்லும் அனைத்து தொடருந்துகளும் பேதுல் நகரத்தில் நின்று செல்கிறது.

மேற்கோள்கள்
-----------

1. ↑  Falling Rain Genomics, Inc - Betul
2. ↑  Betul City Population - Betul, Madhya Pradesh
3. ↑  Betul Railway Station
அலங்காரத் தாவரம்
**அலங்காரத் தாவரம்** *(Ornamental plant)* அல்லது **தோட்டத் தாவரம்** என்பது, அதன் வணிக அல்லது வேறு தேவைகளுக்காகவன்றி, அதன் அலங்கார இயல்புகளுக்காக வளர்க்கப்படும் தாவரத்தைக் குறிக்கும். அலங்காரத் தாவரங்கள் தோட்டக்கலை வல்லுணர்களால் மிகவும் பயன்படுத்தப்படுகின்றன. பூங்காக்களிலும், கட்டிடங்களின் உள்ளேயும் இத்தகைய தாவரங்கள் விரும்பி வளர்க்கப்படுகின்றன.

அலங்காரத் தாவரங்கள், பூக்கும் தாவரங்கள் (flowering plants), இலைத் தாவரங்களாக (foliage plants) இருக்கலாம். இவற்றைவிட தாவரங்களின், பழங்கள், பட்டைகள், தண்டுகள் போன்றவற்றின் அழகுக்காகவும் அவை வளர்க்கப்படுவதுண்டு.

மரங்கள், செடிகள், கொடிகள், புற்கள், நிலமூடிகள் (Ground Covers) எனப் பல வகைகளையும் சேர்ந்த அலங்காரத் தாவரங்கள் உள்ளன. அவற்றின் கிளைகள் வளரும் விதம், இலைத்தொகுதியின் ஒட்டுமொத்த மேற்பரப்புத் தன்மை (texture), நிறம் என்பனவும் தாவரங்களின் அழகூட்டும் இயல்புக்குப் பங்களிப்புச் செய்கின்றன.

அலங்காரத் தாவர வகைகள்
---------------------

* ரெசீனா (Dracaena)
* கோடிளீன் (Cordyline)
* பாம்ஸ் (Palm)
* சாத்தாவாரி (Asparagas)
* அலொக்கேசியா (Alocasia)
* பன்னம் (fern)

மேற்கோள்கள்
-----------

1. ↑  thefreedictionary.com: ornamental
2. ↑  thefreedictionary.com: ornamental plants
**பேட்ரிக் சோதனை** (*Patrick's test*) அல்லது **பேபர் சோதனை** என்பது இடுப்பு மூட்டு அல்லது பின் இடுப்பு மூட்டு நோயினை மதிப்பீடு செய்ய மேற்கொள்ளப்படும் மருத்துவச் சோதனை ஆகும்.

இந்தச் சோதனையின் போது காலை வளைத்து தொடையின் வெளிப்புறமாகச் சுழற்றி சோதனை செய்யப்படுகிறது. இச்சோதனையின்போது முன்புறமாகப் பக்கத்தில் வலி ஏற்பட்டால், அதே பக்கத்தில் இடுப்பு மூட்டுக் கோளாறு இருப்பதாக அறியப்படுகிறது. பின் இடுப்பு மூட்டைச் சுற்றி பின்பக்கமாக எதிரெதிர் பக்கத்தில் வலி ஏற்பட்டால், மூட்டுச் செயலிழப்பினால் ஏற்படும் வலி என அறியப்படுகிறது.

வரலாறு
------

பேட்ரிக் சோதனைக்கு அமெரிக்க நரம்பியல் நிபுணர் ஹக் டால்போட் பேட்ரிக் நினைவாகப் பெயரிடப்பட்டது.

*

மேற்கோள்கள்
-----------

1. ↑  Görtz, Simon; Fricka, Kevin B.; Bugbee, William D. (2015). "The hip". *Rheumatology*. பக். 626. doi:10.1016/B978-0-323-09138-1.00076-0. பன்னாட்டுத் தரப்புத்தக எண்:9780323091381.
2. ↑  Faber Test | Patrick Faber's Test for Hip Pain Available from:
3. ↑  Broadhurst NA, Bond MJ. Pain provocation tests for the assessment of sacroiliac joint dysfunction. Journal of Spinal Disorders. 1998 Aug;11(4):341-5.
**சாரா டிரிம்பின்** *(Sarah Trimpin)* சுவிட்சர்லாந்து நாட்டிலுள்ள வேய்ன் மாநில பல்கலைக்கழகத்தில் பணிபுரியும் வேதியியலாளர் மற்றும் பேராசிரியர் ஆவார். இவரது ஆராய்ச்சி ஆர்வங்கள் பொருண்மை நிறமாலையியல் அயனியாக்கம் தொடர்பான ஆய்வுகளை மையமாகக் கொண்டிருந்தன. இதன் தொடர்ச்சியாக எம்.எசு.சொலுயுசன்சு , எல்.எல்.சி என்ற நிறுவனம் ஒன்று உருவானது. மேம்பட்ட அயனியாக்க முறைகளை தொழிற்சாலைகளுக்கு கொண்டு வருவதை இந்நிறுவனம் தன்னுடைய நோக்கமாகக் கொண்டிருந்தது. இவரது பணியை 2019 ஆம் ஆண்டு அமெரிக்க பொருண்மை நிறமாலையியல் சமூகம் பீமன் பதக்கம் வழங்கி அங்கீகரித்துள்ளது.

டிரிம்பின் 1999 ஆம் ஆண்டு செருமனியிலுள்ள கான்சுடான்சு பல்கலைக்கழகத்தில் பட்டப்படிப்பும் 2002 ஆம் ஆண்டு மைன்சு நகரத்திலுள்ள பாலிமர் ஆராய்ச்சிக்கான மேக்சு பிளாங்க் நிறுவனத்தில் முனைவர் பட்டமும் பெற்றார். அமெரிக்காவின் ஒரிகான் மாநில பல்கலைக்கழகம் மற்றும் இந்தியானா பல்கலைக்கழகத்தில் முனைவர் பட்ட மேறபடிப்பை முடித்த பிறகு, 2008 ஆம் ஆண்டில் வேய்ன் மாநிலப் பல்கலைக்கழகத்தில் ஆசிரியராகப் பணியில் சேர்ந்தார்.

மேற்கோள்கள்
-----------

1. 1 2  "Professor Sarah Trimpin, Wayne State University : Waters". 2020-07-02 அன்று மூலம் பரணிடப்பட்டது. 2020-01-29 அன்று பார்க்கப்பட்டது.
2. 1 2  "www.chem.wayne.edu". 2020-01-29 அன்று பார்க்கப்பட்டது.

புற இணைப்புகள்
--------------

* பரணிடப்பட்டது 2012-01-08 at the வந்தவழி இயந்திரம்
இந்தியாவின் ராஜஸ்தான் மாநிலத்தின் பாலி மாவட்டத்தில் லூனி ஆற்றின் **கிளை நதியாக பேண்டி** (*Bandi River*) உள்ளது, இது ஜோத்பூர் மாவட்டத்தில் இலூனி ஆற்றுடன் இணைகின்றது. பேண்டி ஆற்றினை ஒடிசா மாநிலத்தில் உள்ள பாடி நதியுடன் குழப்பமடையக்கூடாது.

பாம்போத்ராவிற்கு அருகில் காரி மற்றும் மிதாரி நதியின் இணைவுக்குப்பின் இந்த நதிக்கு பேண்டி என்று அழைக்கப்படுகிறது.

இது சுமார் 45 கிலோ மீட்டர் தூரம் ஓடிய பிறகு, லகார் கிராமத்திற்கு அருகில் இலூனி ஆற்றுடன் இணைகிறது. ஹேமாவாஸ் அணை இந்த ஆற்றில் ஹேமாவாஸுக்கு அருகில் கட்டப்பட்டுள்ளது. பாலி மாவட்ட தலைமையகம் பேண்டி ஆற்றின் கரையில் அமைந்துள்ளது.

இதன் நீர்ப்பிடிப்பு பகுதி சுமார் 1,685 கிமீ 2 ஆகும். இது பாலி மாவட்டத்தில் அமைந்துள்ளது.

மேற்கோள்கள்
-----------

1. ↑  Sandrp (2018-01-31). "Urban Rivers: Bandi, Rajasthan". *SANDRP* (ஆங்கிலம்). 2021-06-19 அன்று பார்க்கப்பட்டது.
2. ↑  "Luni River: Origin, Tributaries, Basin, Dams and Concerns". *RajRAS* (ஆங்கிலம்). 2021-06-19 அன்று பார்க்கப்பட்டது.

வெளி இணைப்புகள்
---------------

* லூனி துணை நதிகள் (நீர்ப்பாசனத் துறை, ராஜஸ்தான் அரசு)
**வடமுகம்வெள்ளோடு சுர்வலிங்கமுர்த்தி ஆதிநாராயணபெருமாள் கோயில்** தமிழ்நாட்டில் ஈரோடு மாவட்டம், வடமுகம்வெள்ளோடு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சர்வலிங்கமுர்த்தி ஆதிநாராயணபெருமாள், பாடகவல்லி தாயார். சன்னதிகளும், தட்சிணாமூர்த்தி, சனீஸ்வரர், விநாயகர், வள்ளி, தெய்வாணை சமேத சுப்பிரமணியன், ஜேஸ்டாதேவி, நவகிரகம், பைரவர். உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அலாங் கடலில் உடைக்கப்பட காத்திருக்கும் எஸ் எஸ் பிரான்சு கப்பல், ஆகஸ்டு 2007
**அலாங்** ( Alang) இந்தியாவின், குஜராத் மாநிலத்தின் பவநகர் மாவட்டத்தில் அமைந்த துறைமுக நகரம். காம்பத் வளைகுடாவில் நீண்ட கடற்கரை கொண்ட இந்நகரில் கடந்த 30 ஆண்டுகளாக அனைத்து வகையான கப்பல்களை உடைக்கும் தொழில் நடைபெறுகிறது.அலாங் கடற்கரை நகரம் பவநகரிலிருந்து 50 கி. மீ. தொலைவில் உள்ளது.

கப்பல் உடைக்கும் தொழில்
-----------------------

உலக அளவில் பயணத்திற்கு பயனில்லாத கப்பல்களில் பாதிக்கு மேற்பட்டவைகள் அலாங் கடற்கரைக்கு கொண்டு வரப்பட்டு, கப்பலின் பாகங்களை தனித்தனியாக பிர்த்தெடுத்து, மறு சுழற்சி முறையில் பயன்படுத்துகின்றனர்.. அலாங் நகரத்தின் கப்பல்கள் உடைக்கும் தொழிற்சாலையை, உலகத்தின் மிகப்பெரிய கப்பல்களின் இடுகாடு என அழைக்கின்றனர்.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி, 1,443 குடியிருப்புகள் கொண்ட அலாங்கின் மொத்த மக்கள்தொகை 8,309 ஆகும். அதில் ஆண்கள் 4,332 மற்றும் 3,977 பெண்கள் உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் 1306 (15.72%) ஆக உள்ளனர். சராசரி எழுத்தறிவு 72.53% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே மற்றும் ஆக உள்ளனர். மக்கள்தொகையில் இந்துக்கள் 97.28%, இசுலாமியர் 2.47% மற்றும் 0.19% ஆகவுள்ளனர்.

மித்தி விர்தி அனுமின் நிலையம்
-----------------------------

அலாங் நகரத்தின் கப்பல்கள் உடைக்கும் தொழிற்சாலைக்கு வடக்கே 3 கிலோ மீட்ட தொலைவில், மித்தி விர்தி அல்லது விராடி பகுதியில் 6600 மெகா வாட் திறன் கொண்ட அணுமின் நிலையம் அமைக்க தேசிய மின் கழகத்தின் வரைவு நகலுக்கு இந்திய அரசு ஒப்புதல் அளித்துள்ளது.. ஆனால் இப்பகுதி மக்கள் அணு மின் நிலையத் திட்டத்திற்கு கடும் எதிர்ப்பு காட்டியதால், தற்காலிகமாக திட்டம் நிறுத்தி வைக்கப்பட்டுள்ளது.

மேற்கோள்கள்
-----------

1. ↑  "Alang Pin Code". citypincode.in. 2014-03-22 அன்று மூலம் பரணிடப்பட்டது. 2014-03-22 அன்று பார்க்கப்பட்டது.
2. ↑  Langewiesche, William. "The Shipbreakers". *August 2000;; Volume 286, No. 2; page 31-49*. The Atlantic Monthly. 22 September 2012 அன்று பார்க்கப்பட்டது.
3. ↑  "5 killed in Alang Port Shipbreaking yard blast in Gujarat". *IANS*. news.biharprabha.com. 28 June 2014 அன்று பார்க்கப்பட்டது.
4. ↑  Alang Population Census 2011
5. ↑  Centre seeks to settle nuclear deal dust

வெளி இணைப்புகள்
---------------

* Alang, Gujarat: World's biggest ship breaking yard turns killer
* Lengthy article அலாங் கப்பல் உடைக்கும் தொழிற்சாலை
* "Steelyards at Alang" Photo Essay from Architexturez about Alang in 1980s
* அலாங் தொடர்பான செய்திகள் பரணிடப்பட்டது 2011-05-17 at the வந்தவழி இயந்திரம்
* Article about Alang பரணிடப்பட்டது 2004-08-04 at the வந்தவழி இயந்திரம் and ship-breaking in general பரணிடப்பட்டது 2002-10-12 at the Library of Congress Web Archives by கிரீன்பீஸ்
* BBC: Asbestos test for 'graveyard of ships'\*BBC: 'Toxic ship' docks in Indian port
* Alang Ship Recycling Street, video 6:18 min, Marco Casagrande & Nikita Wu, 2006]
தமிழ் இளையோர் அமைப்பின் சின்னம்
**தமிழ் இளையோர் அமைப்பு** புகலிட நாடுகளில் தமிழ் இளையோரைத் தமிழ்த் தேசிய செயற்பாடுகளில் ஆக்கபூர்வமான முறைகளில் ஈடுபடுத்துவதற்காகத் தமிழீழ விடுதலைப் புலிகளின் தலைமையின் வழிகாட்டலில் உருவாக்கப்பட்ட அமைப்பு ஆகும். பண்பாடு, கல்வி, அறிவியல், தொழில்நுட்பம், கலைகள், கலை நிகழ்வுகள், அரசியல், எதிர்ப்புப் போராட்ட நிகழ்வுகள் எனப் பல தளங்களில் இவ்வமைப்பு செயற்படுகின்றது. இவ் அமைப்பு புகலிட நாடுகளில் வளரும் அடுத்த தலைமுறையினரைத் தமிழ்த் தேசிய நிகழ்வு-சிந்தனைப் புலத்துக்கு உள்வாங்கி அவர்களின் ஆற்றலைத் தமிழ்த் தேசியத்தின் குறிக்கோள்களுக்காகப் பயன்படுத்துவதில் கவனம் காட்டுகின்றது. இது புகலிட தமிழ் இளையோருக்கிடையே இடம்பெறும் குழுச் சண்டைகளுக்கு ஒரு மாற்றாக இருந்து புகலிட மற்றும் தாயக மக்களுக்குப் பயன் தரும் செயற்பாடுகளுக்குப் பலவகைகளில் உதவக்கூடிய ஓர் அமைப்பாகப் பரிணமிக்கக்கூடிய சாத்தியக்கூறுகளைக் கொண்டுள்ளது.

இவற்றையும் பார்க்க
------------------

* கனடியத் தமிழ் இளைஞர் முன்னேற்ற நிலையம்

வெளி இணைப்புகள்
---------------

* tyo.ch பரணிடப்பட்டது 2010-07-23 at the வந்தவழி இயந்திரம் - தமிழ் இளையோர் அமைப்பு - சுவிஸ்
* canadatyo.org பரணிடப்பட்டது 2007-09-30 at the வந்தவழி இயந்திரம் - தமிழ் இளையோர் அமைப்பு - கனடா
* tyoaustralia.org பரணிடப்பட்டது 2007-08-28 at the வந்தவழி இயந்திரம் - தமிழ் இளையோர் அமைப்பு, அவுஸ்திரேலியா
**பேத்தாழை பொதுநூலகம்** இலங்கையின் கிழக்கு மாகாணத்தின் முதல் முதலமைச்சராக பதவி வகித்த [[சிவநேசதுரை சந்திரகாந்தன் அவர்களின் முயற்சியினால் ஏறத்தாழ 5 கோடிகளுக்கு மேல் செலவிடப்பட்டு உருவாக்கப்பட்ட நூலகம். மட்டக்களப்பு மாவட்டத்தின் மிக முக்கியமான நூலகங்களில் பேத்தாழை பொதுநூலகமும் ஒன்றாகும். 2011.12.10 அன்று கிழக்கு மாகாணத்தின் முதலமைச்சர் சிவநேசதுரை சந்திரகாந்தன்,கிழக்கு மாகாணத்தின் ஆளுநர் ஆகியோரால் திறந்து வைக்கப்பட்டது. இந்நூலகம் கோறளைப்பற்று வாழைச்சேனை பிரதேச சபையினால் நிர்வகிக்கப்பட்டு வருகின்றது. கடந்த 2014ஆம் ஆண்டு முதல் இந்நூலகம் தரம்-2 நூலகமாக தரமுயர்த்தப்பட்டுள்ளது.

இந்நூலகத்தில் ஏறத்தாழ பதினைந்தாயிரத்துக்கு மேற்பட்ட நூல்கள் உள்ளன. சிறுவர் பகுதி, இரவல் பகுதி, உசாத்துணை பகுதி,
பத்திரிகை சஞ்சிகைப்பகுதி,கணினிப் பகுதி, அருங்காட்சியகம் எனப் பல வசதிகளைக் கொண்ட இந்நூலகம்
காலை 8.00 முதல் மாலை 8.30 மணிவரை அனைத்து பகுதிகளும், பண்டிகை நாட்கள் தவிர்ந்த அனைத்து நாட்களிலும் திறக்கப்பட்டு
இயங்கிக் கொண்டிருக்கிறது. கிழக்கு மாகாணத்தின் முன்னோடி நூலகமாக அமைய வேண்டும் என்கின்ற எண்ணத்தில் உருவாக்கப்பட்ட
இந்நூலகத்தில் மாகாணத்தின் வேறெந்த நூலகங்களிலும் இல்லாதவாறு உலக புத்தக தினம், தேசிய வாசிப்பு மாதம் போன்ற நிகழ்வுகள் தொடர்ந்து கொண்டாடப்பட்டு வருகின்றன. நூலகம் திறக்கப்பட்டு தற்போது நான்கு வருடங்கள் நிறைவடையவுள்ள தருணத்தில் ஏறத்தாழ 1700க்கு மேற்பட்ட வாசகர்களை அங்கத்தவர்களாகக் கொண்டு இந்நூலகம் இயங்கி வருகிறது.

### நூலகத்தின் பகுதிகள்

நூலகத்தின் கீழ்தளத்தில் வரவேற்பாளர் பகுதி, பத்திரிகைப் பகுதி, சிறுவர் பகுதி, இரவல் வழங்கும் பகுதி என்பன அமைந்திருக்க
மேல்தளத்தில் உசாத்துணைப் பகுதி, அருங்காட்சியகம், இணையப்பாவனைப் பகுதி போன்றன அமைந்துள்ளன.

#### நூலகம் பெற்றுள்ள விருதுகள்

2012ஆம் ஆண்டுக்கான உள்ளுராட்சி திணைக்களத்தின் சிறந்த தொழினுட்ப கட்டமைப்பைக் கொண்ட நூலகம் என்ற விருதினைப்
பெற்ற இந்நூலகம்,2013ஆம் ஆண்டுக்கான அகில இலங்கை நூலகங்களுக்கான தரப்படுத்தல் போட்டியில் பிரதேச சபபைகளின்கீழ் இயங்கும் நூலக மட்டத்தில் தேசிய ரீதியாக முதலாம் இடத்தினைப் பெற்று, ஜனாதிபதி விருதும் பெற்றது.

#### நூலகம் காலாண்டு சஞ்சிகை

தமிழ், சிங்களம், ஆங்கிலம் என மும்மொழி நூல்களையும், வாசகர்களையும் கொண்ட இந்நூலகத்திலிருந்து "நூலகம்" என்கின்ற
பெயரில் காலாண்டு சஞ்சிகையும் வெளிவந்து கொண்டிருக்கிறது. கோறளைப்பற்று வாழைச்சேனை பிரதேச சபையின் கீழ் இந்நூலகம்
செயற்பட்டு வருகின்றது.
**மலேசிய நண்பன்** மலேசியாவில் இருந்து வெளிவரும் ஒரு தமிழ் நாளிதழ். அமரர் டத்தோ சிக்கந்தர் பாட்சா அதன் உரிமையாளர். அவரின் புதல்வர் மைடின் சிக்கந்தர் பாட்சா பொறுப்பேற்று நாளிதழை நடத்தி வருகிறார்.

நாளிதழின் தலைமையாசிரியராக எம்.எஸ்.மலையாண்டி இருக்கிறார். பாதாசன், சந்திரசேகர், காரைக்கிழார், கரு.கார்த்திக், நாகசாமி போன்ற இதழியலாளர்கள் ஆசிரியர் குழுவில் பணியாற்றுகின்றனர். நா. பார்த்திபன் விளையாட்டு பகுதி ஆசிரியராகவும், பழ.எ.அன்பழகன் ஞாயிறு சிறப்பிதழ் பொறுப்பாசிரியராகவும் பங்காற்றுகின்றனர். ’கணினியும் நீங்களும்’, ‘மாணவர் சோலை’ பகுதிகளை [மலாக்கா முத்துக்கிருஷ்ணன்] நடத்தி வருகிறார். வடமலை நிருவாகியாகவும், சிவநேசன் தொழிலாளர் நலப்பிரிவு அதிகாரியாகவும் செயலாற்றுகின்றனர்.

அமரர் ஆதிகுமணன் தலைமையில் சில காலம் மலேசிய நண்பன் நாளிதழ் நடத்தப்பட்டது. ஆதிகுமணன் மறைவுக்குப் பின்னர் நிர்வாக மாற்றம் இடம்பெற்றது. சிக்கந்தர் பாட்சா அவர்களின் மறைவுக்குப் பின்னர் மீண்டும் ஆசிரியர் குழுவில் மாற்றம் ஏற்பட்டது.

ஏறக்குறைய 15 ஆண்டு காலமாக மலேசிய நண்பனின் துணைத் தலைமையாசிரியராக பணியாற்றிய மு. (எம்) இராஜன் விலகி புதிதாக வெளிவந்துக் கொண்டிருந்த மக்கள் ஓசை நாளேட்டில் ஆசிரியராக இணைந்தார். அவருடன் 5 முக்கிய செய்தியாளர்கள் மக்கள் ஓசையில் இணைந்தனர்.

வெளி இணைப்புகள்
---------------

* மலேசியநண்பன் பரணிடப்பட்டது 2018-03-03 at the வந்தவழி இயந்திரம்

|  |  |  |
| --- | --- | --- |
|  |  | *இது பரவலான இதழ் பற்றிய குறுங்கட்டுரை. நீங்கள் விக்கிப்பீடியாவின் இக்கட்டுரையை வளர்க்க உதவலாம்*. |
**அலகுப் பின்னம்** (*Unit Fraction*) என்பது தொகுதி எண்ணாக ஒன்றையும் பகுதி எண்ணாக நேர் நிறையெண்ணையும் கொண்ட, பின்னமாக எழுதப்பட்ட விகிதமுறு எண்ணாகும். ஓர் அலகுப் பின்னமானது நேர் நிறையெண்ணொன்றின் பெருக்கல் நேர்மாறாக அமையும்.

அலகுப் பின்னங்களுக்கான எடுத்துக்காட்டுகளாக {\displaystyle 1 \over 1}, {\displaystyle 1 \over 2}, {\displaystyle 1 \over 3}, {\displaystyle 1 \over 4} போன்றவற்றைக் கூற முடியும்.

தொடக்க எண் கணிதம்
-----------------

இரண்டு அலகுப் பின்னங்களைப் பெருக்கினால் இன்னொரு அலகுப் பின்னமே கிடைக்கும்.

{\displaystyle {1 \over x}\times {1 \over y}={1 \over xy}}

ஆனால், இரண்டு அலகுப் பின்னங்களைக் கூட்டினாலோ கழித்தாலோ வகுத்தாலோ பொதுவாக அலகுப் பின்னமல்லாத பெறுமானமே கிடைக்கும்.

{\displaystyle {1 \over x}+{1 \over y}={{x+y} \over {xy}}}

{\displaystyle {1 \over x}-{1 \over y}={{y-x} \over {xy}}}

{\displaystyle {{1 \over x} \over {1 \over y}}={y \over x}}

அலகுப் பின்னங்களின் முடிவுள்ள கூட்டல்
-------------------------------------

எந்தவொரு நேர் விகிதமுறு எண்ணையும் அலகுப் பின்னங்களின் கூட்டுத்தொகையாகப் பல்வேறு வழிகளில் எழுத முடியும். எடுத்துக்காட்டாக,

{\displaystyle {4 \over 5}={\frac {1}{2}}+{\frac {1}{4}}+{\frac {1}{20}}={\frac {1}{3}}+{\frac {1}{5}}+{\frac {1}{6}}+{\frac {1}{10}}}

அடுத்துள்ள பின்னங்கள்
---------------------

இரண்டு பின்னங்களுக்கிடையிலான வேறுபாடு ஓர் அலகுப் பின்னத்திற்குச் சமனாக இருப்பின் அவ்விரு பின்னங்களும் அடுத்துள்ள பின்னங்கள் என அழைக்கப்படும்.

மேற்கோள்கள்
-----------

1. ↑  ["பின்னங்கள் (ஆங்கில மொழியில்)" (PDF). 2012-07-04 அன்று மூலம் (PDF) பரணிடப்பட்டது. 2012-05-08 அன்று பார்க்கப்பட்டது. பின்னங்கள் (ஆங்கில மொழியில்)]
2. ↑  அடுத்துள்ள பின்னம் (ஆங்கில மொழியில்)
**சாரா ஜேக்கப்** (**Sarah Jacob)** இவர் ஓர் இந்திய பத்திரிகையாளரும் மற்றும் தொகுப்பாளரும் ஆவார். சாரா ' வி தி பீப்பிள் ' என்ற நிகழ்ச்சியின் தொகுப்பாளராக உள்ளார். இது முன்பு பர்கா தத் என்பவர் தொகுத்து வழங்கிய என்.டி.டி.வி.யின் முதன்மை நிகழ்ச்சியாகும்.   ஒரு நிருபராக இவர் அமெரிக்காவின் இரண்டு அதிபர் தேர்தல்களையும் உள்ளடக்கியுள்ளார். மேலும் 'இந்தியாவின் கடற்கரையைச் காப்பாற்று' என்ற தலைப்பில் ஒரு நிகழ்ச்சிக்காக, இந்தியாவின் முழு கடற்கரையிலும் சுற்றுப்பயணம் மேற்கொண்டார். நான்கு ஆண்டுகளாக இவர் தி எகனாமிக் டைம்ஸில் பணிபுரிந்தார் மற்றும் 2011 இல் தி எகனாமிக் டைம்ஸின் சிறந்த இளம் பத்திரிகையாளராக அறிவிக்கப்பட்டார்.  மும்பை புனித சேவியர் கல்லூரியில் பொருளாதார இளங்கலை பட்டமும், நியூயார்க் பல்கலைக்கழகத்தில் ஒளிபரப்பு மற்றும் ஆவண இதழில் முதுகலை பட்டமும், வால் ஸ்ட்ரீட் ஜர்னல் ஆசியா ஃபெலோ (டோவ் ஜோன்ஸ் அறக்கட்டளை) ஆக முடித்தார் .

குறிப்புகள்
-----------

1. ↑  Team, S. T. P. (2017-01-22). "Sarah Jacob to host We The People as Barkha Dutt quits NDTV". *SheThePeople.TV* (ஆங்கிலம்). 2020-01-26 அன்று பார்க்கப்பட்டது.
2. ↑  "Sarah Jacob - The Media Rumble". *Newslaundry* (ஆங்கிலம்). 2013-09-17. 2020-01-26 அன்று மூலம் பரணிடப்பட்டது. 2020-01-26 அன்று பார்க்கப்பட்டது.
3. ↑  "Class of 2014 - Sarah Jacob". *NYU Journalism* (ஆங்கிலம்). 2020-01-26 அன்று பார்க்கப்பட்டது.
**மலேசிய பாதுகாப்பு படைகள்** (MAF, மலாய்: *Angkatan Tentera Malaysia-ATM*), மலேசியாவின் படைத்துறை ஆகும், அது மூன்று கிளைகளை கொண்டது; மலேசியக் கடற்படை (RMN, Malay: Tentera Laut Diraja Malaysia-TLDM), மலேசியத் தரைப்படை (Malay: Tentera Darat Malaysia-TD) மற்றும் மலேசிய வான்படை (RMAF, Malay: Tentera Udara Diraja Malaysia-TUDM). ஜனரல் சுல்கெப்லி ஸின் இராணுத்தின் தளபதி ஆவார்.

வரலாறு
------

இவை 20ம் நூற்றாண்டின் முதற்பாதிக் காலத்தில், வட்டார இராணுவங்களை முன்வைத்து பிரித்தானிய குடியேற்றத்தின் போது துவங்கப்பட்டது. மலேசியாவின் இறையாண்மை மற்றும் தான் உத்திகளை காப்பதே குறிக்கோளாக கொண்டது.

வெளிநாட்டு அபாயங்களிலிருந்து காக்க அரசு அதிகாரிகளுக்கு ஒத்துழைப்பது, பொது நலன் காப்பது, இயற்கை சேதத்தால் பாதிக்கப்படும் மக்களுக்கு உதவுவது மற்றும் தேசிய முன்னேற்ற நிகழ்வுகளில் கலந்துக்கொள்வது என பல்வேறு இலக்குகளை கொண்டதாகும். ஐக்கிய நாடுகள் (ஐநா) அமைக்கப்படும் பன்னாட்டு முயற்சிகளுக்கேற்ப வெளியுறவுத் தீர்மானங்களை அமல்படுத்தி வளர்க்கிறது.

மேலும் படிக்க
-------------

* Robert Karniol, 'Country Briefing: Malaysia,' ஜேன்ஸ் டிஃவன்ஸ் வீக்லி, 25 நவம்பர் 1995, பக். 25-40
**விகோர்சு தேன்சிட்டு** (*Vigors's sunbird*)(*ஏதோபைகா விகோர்சி*) என்பது சகாயத்ரி தேன்சிட்டு அல்லது மேற்கத்திய இளநீல கருஞ்சிவப்பு தேன்சிட்டு என அறியப்படுகிறது.

வகைப்பாட்டியல்
--------------

**விகோர்சு தேன்சிட்டு** இந்தியாவின் மேற்குத் தொடர்ச்சி மலைகளில் மட்டுமே காணக்கூடிய அகணிய உயிரி ஆகும். இத்டு நெக்டரினிடே குடும்பத்தில் உள்ள *ஏதோபைகா* பேரினத்தினைச் சார்ந்த சிற்றினமாகும். இது இளநீல கருஞ்சிவப்பு தேன்சிட்டின் (*ஏத்தோபைகா சிபராஜா*) துணையினமாகக் கருதப்படுகிறது. ஆனால் இதனுடைய மைய வால் நீளமாக இல்லை. மேலும் இதனுடைய பரவலும் ஒரு குறிப்பிட இடத்திற்குக் கட்டுப்படுத்தப்பட்டுள்ளது.

விளக்கம்
--------

### ஆண்

ஆணின் தொண்டை மற்றும் மார்பகம் கருஞ்சிவப்பு நிறமுடையது. அதே சமயம் இதன் கீழ் பாகங்கள் ஒரே மாதிரியாகச் சாம்பல் நிறத்தில் இருக்கும். இதன் இறக்கைகள் சாம்பல்-பழுப்பு நிறத்தில் மஞ்சள்-ஆலிவ் விளிம்புகள் இல்லாமல் காணப்படும். இருப்பினும், இதன் கீழ் முதுகு மஞ்சள் நிறத்திலும் வால் பச்சை நிறத்திலும் காணப்படும்.

### பெண்

பெண் தேன்சிட்டின் மேல்பகுதி அடர் ஆலிவ் நிறத்திலும், கீழ்ப் பகுதி சாம்பல் நிறத்திலும் இருக்கும். முதிர்ச்சியடையாத ஆண் தேன்சிட்டு பெண் தேன்சிட்டு போன்றே காணப்படும். ஆனால் இது மந்தமான கருஞ்சிவப்பு தொண்டை மற்றும் மார்பகத்தைக் கொண்டுள்ளது.

பரவல்
-----

விகோரசு தேன்சிட்டு மேற்குத் தொடர்ச்சி மலையின் வடக்குப் பகுதியில் காணப்படுகிறது. ஆனால் நீலகிரியிலும் காணப்படுவதாகப் பதிவுகள் உள்ளன. அயர்லாந்தில் பிறந்த விலங்கியல் நிபுணர் நிக்கோலசு அய்ல்வர்ட் விகோர்சின் நினைவாக கர்னல் வில்லியம் ஹென்றி சைக்சு என்பவரால் பெயரிடப்பட்டது.

மேற்கோள்கள்
-----------

1. ↑  BirdLife International (2016). "*Aethopyga vigorsii*". *IUCN Red List of Threatened Species* **2016**: e.T103804493A104300369. doi:10.2305/IUCN.UK.2016-3.RLTS.T103804493A104300369.en.. பார்த்த நாள்: 12 November 2021.
2. 1 2  Rasmussen PC & JC Anderton (2005). *Birds of South Asia. The Ripley Guide. Volume 2*. Washington DC and Barcelona: Smithsonian Institution and Lynx Edicions. பக். 550.
3. ↑  Grimmett, Richard, Inskipp, Carol and Tim (2016). *Birds of the Indian Subcontinent*. India: Christopher Helm. பக். 456. பன்னாட்டுத் தரப்புத்தக எண்:978-8-1933-1509-5.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5420068
* விக்கியினங்கள்: Aethopyga vigorsii
* BirdLife: 103804493
* ஈபேர்டு: wecsun1
* GBIF: 6086852
* iNaturalist: 145204
* ITIS: 916479
* IUCN: 103804493
* Xeno-canto: Aethopyga-vigorsii

 |
ஒரு மாயச் சதுரத்தின் ஒரு நிரை அல்லது ஒரு நிரல் அல்லது ஒரு மூலைவிட்டத்தில் உள்ள எண்களின் கூட்டுத்தொகைள் மூன்றும் ஒரே எண்ணாக இருக்கும். இந்த எண் அம்மாயச் சதுரத்தின் **மாய மாறிலி** (*magic constant*) அல்லது **மாயக் கூட்டுத்தொகை** (*magic sum*) எனப்படும். எடுத்துக்காட்டாக கீழே தரப்பட்டுள்ள மாயச் சதுரத்தின் மாய மாறிலி 15. 

மாயச் சதுரத்துக்கு மட்டுமல்லாது, மாய நட்சத்திரங்கள், மாய கனசதுரங்கள் போன்ற பிற மாய வடிவங்களின் மாய மாறிலிகளுக்கும் இவ்விளக்கம் பொருந்தும்.

மாயச் சதுரங்கள்
---------------

1 முதல் *n*² வரையிலான எண்களைக் கொண்ட மாயச் சதுரமானது, *n* -வரிசை மாயச் சதுரம் எனப்படும். இதுவே இயல்பான மாயச் சதுரம் (normal magic square) எனவும் அழைக்கப்படும். இதன் மாய மாறிலியின் மதிப்பு, *n* -ஐ மட்டுமே சார்ந்திருக்கும்.

மாய மாறிலியின் மதிப்பு:

{\displaystyle M\_{2}(n)={\frac {n(n^{2}+1)}{2}}.}
இவ்வாய்ப்பாடு முதல் k இயல் எண்களின் கூடுதல் காணும் வாய்ப்பாட்டிலிருந்து பெறப்படுகிறது.

முதல் k இயல் எண்களின் கூடுதல் காணும் வாய்ப்பாடு:

{\displaystyle 1+2+...+k={\frac {k(k+1)}{2}}}
இவ்வாய்ப்பாட்டில், *k* = *n*² எனப் பிரதியிட:

*n*²(*n*²+1)/2 கிடைக்கிறது.
இது மாயச் சதுரத்தின் மொத்த n நிரைகளில் (நிரல்கள்) உள்ள எண்களின் கூடுதல்.

இம்மதிப்பை n -ஆல் வகுக்கக் கிடைப்பது:

*n*(*n*²+1)/2
இது மாயச் சதுரத்தின் ஒரு நிரையில் (நிரல்) உள்ள எண்களின் கூட்டுத்தொகை. மாயச் சதுரத்தின் ஒவ்வொரு நிரையில் (நிரல் அல்லது மூலைவிட்டம்) உள்ள எண்களின் கூட்டுத்தொகையும் இதே அளவாகவே இருக்கும்.

*n* = 3, 4, 5, … வரிசை கொண்ட மாயச் சதுரங்களின் மாய மாறிலிகள்: (sequence A006003 in OEIS):

15, 34, 65, 111, 175, 260, 369, 505, 671, 870, ….
ஒரு மாயச் சதுரத்தின் ஏதேனும் ஒரு நிரை அல்லது ஒரு நிரல் அல்லது ஒரு மூலைவிட்டத்தில் அமையும் எண்கள் ஒரு மாயத் தொடராக அமையும்.

மாய கனசதுரங்கள்
---------------

இதேபோல 1, 2, ... *n*³ எண்கள் கொண்ட ஒரு மாய கனசதுரத்தின் மாய மாறிலி(OEIS-இல் வரிசை A027441)
:

{\displaystyle M\_{3}(n)={\frac {n(n^{3}+1)}{2}}.}

மாய நாற்பரிமாண கனசதுரங்கள்
--------------------------

நான்கு பரிமாணத்தில் அமையும் ஒரு மாய கனசதுரம் (magic tesseract) 1, 2, ... *n*4 எண்கள் கொண்டதாய் அமையும்.

இதன் மாய மாறிலி:

{\displaystyle M\_{4}(n)={\frac {n(n^{4}+1)}{2}}.}
பொதுவாக பரிமாணம் *d* மற்றும் வரிசை *n* கொண்ட ஒரு மாய மீக்கனசதுரமானது, 1, 2, ... *n*d, எண்கள் கொண்டிருக்கும். மேலும் அதன் மாய மாறிலி:

{\displaystyle M\_{d}(n)={\frac {n(n^{d}+1)}{2}}.}

மாய விண்மீன்கள்
---------------

*n*-முனை கொண்ட ஒரு வழக்கமான மாய விண்மீனின் மாய மாறிலி:

*M* = 4*n* + 2.

வெளி இணைப்புகள்
---------------

* 260 as magic constant for 8-queens problem and 8x8 magic square பரணிடப்பட்டது 2005-03-19 at the வந்தவழி இயந்திரம்
* Hypercube Math formulae
**சாரா அர்ஜுன்** (இந்தி: सारा अर्जुन)) இவர் திரைப்படங்கள் மற்றும் விளம்பரங்களில் நடித்துள்ள ஒரு இந்திய குழந்தை நட்சத்திரம் ஆவார்.

வாழ்க்கைச் சுருக்கம்
--------------------

சாராவின் தந்தை ராஜ் அர்ஜுன் ஆவார். இவர் ஒரு இந்தி நடிகர் ஆவார். **காலு**, **சப்ரி** மற்றும் இயக்குநர் சஞ்சய் லீலா பன்சாலி அவர்களின் **ரவுடி ரத்தோர்** உள்ளிட்ட பல இந்தி மொழி திரைப்படங்களில் நடித்து உள்ளார். மேலும் இவர் இயக்குநர் ஏ. எல். விஜய் அவர்களின் தாண்டவம் திரைப்படத்தில் ஒரு முக்கியக் கதாபாத்திரத்தில் நடித்துள்ளார். இவரது தாயார் **சான்யா** ஒரு நடன ஆசிரியர் ஆவார். மற்றும் அவளுடைய பெற்றோர்கள் முதலில் போபாலில் வசித்து வந்தனர், பின்னர் இவரது பெற்றோர் 2000 ஆம் ஆண்டு முதல் மும்பையில் குடிப்பெயர்ந்தனர்.

திரைப்படங்கள்
-------------

| ஆண்டு | தலைப்பு | பாத்திரம் | மொழி | குறிப்புகள் |
| --- | --- | --- | --- | --- |
| 2011 | *404* |  | இந்தி |  |
| *தெய்வத்திருமகள்* | நிலா கிருஷ்ணா | தமிழ் | சிறந்த குழந்தை நட்சத்திர விஜய் டிவி விருது. - (சிறப்பு நடுவர் விருது)  |
| 2013 | *ஏக் தி தாயான்* | மிஷா (போபோவின் சகோதரி) | இந்தி |  |
| *டுமாரோ* |  | இந்தி |  |
| *விழிதிரு* |  | தமிழ் | தயாரிப்பிnf உள்ளது |
| *சித்திரையில் நிலா சோரு* |  | தமிழ்
  |
| *சைவம்* தமிழ்

ஆதாரம்
1. ↑  "6 வது விஜய் விருதுகள்: தமிழ் திரைப்பட செய்திகள்". IndiaGlitz. 2012-06-18. சூலை 19 - 2013 அன்று பார்க்கப்பட்டது. Check date values in: `|accessdate=` (உதவி)

வெளியிணைப்பு
* இணையதள திரைப்பட தரவுத்தளத்தில்சாரா அர்ஜுன்


 |
மாம்புரம் பண்டிதரின் பழைய வீடு இப்போது வாகன நிறுத்துமிடமாக பயன்படுத்தப்படுகிறது.
**மாம்புரம் பள்ளிவாசல்** (*Mampuram Mosque*) தென்னிந்தியாவின் கேரள மாநிலம் மலப்புரம் மாவட்டத்தில் திருரங்கடியில் அமைந்துள்ள ஒரு பிரபலமான பள்ளிவாசலாகும். வரலாற்று ரீதியாக பிரித்தானிய அரசாங்கத்திற்கு எதிராக 1921 ஆம் ஆண்டு மாப்பிலா லகலா எனப்படும் மலபார் புரட்சியுடன் தொடர்புடையதாகும்.

புனித மையம்
-----------

கேரளாவின் சன்னி வகை இசுலாமியர்களின் மிக முக்கியமான புனித மையங்களில் மாம்புரம் பள்ளிவாசலும் ஒன்றாகும். தினசரி 5,000 பார்வையாளர்கள் இங்கு வருகிறார்கள். வேலை செய்யும் நேரம்: காலை பிரார்த்தனைக்கு 20 நிமிடம் முன்பும் மாக்ரிப் பிரார்த்தனைக்கு 20 நிமிடங்களுக்கு முன்னரும் பள்ளிவாசல் இயங்குகிறது.

வாராந்திர பிரார்த்தனை
---------------------

ஒவ்வொரு வியாழக்கிழமையும் பள்ளிவாசல் தர்காவில் சுவாலத் மச்லிசு எனப்படும் ஒரு கூட்டு ஆலோசனைக் கூட்டம் நடத்தப்படுகிறது.

பண்டிகைகள்
----------

ஒவ்வொரு ஆண்டும் முகரம் மாதத்தின் முதல் ஏழாம் தேதி வரை இங்கு உரூசு திருவிழா நடத்தப்படுகிறது. நிகழ்ச்சிகளில் இசுலாம் பற்றிய பேச்சுக்கள் மற்றும் இலவச உணவு விநியோகம் ஆகியவை அடங்கும். இறுதி நாளில் உலகம் முழுவதிலுமிருந்து மக்கள் பங்கேற்கும் கூட்டம் ஒன்றும் நடக்கிறது.

படத் தொகுப்பு
-------------

* பாலத்திலிருந்து தோற்றம்பாலத்திலிருந்து தோற்றம்
* மாம்புரம் தர்காமாம்புரம் தர்கா

இதையும் காண்க
-------------

* மாப்பிலா

மேற்கோள்கள்
-----------

1. ↑
2. ↑
3. ↑
**தமிழ் ஒலி** வானொலி சஞ்சிகை 1982 சனவரியிலிருந்து 1986 சூன் வரை இலங்கையில் வெளியான காலாண்டு இதழ் ஆகும். இவ்விதழ் தமிழ் ஒலி வானொலி நேயர் மன்றத்தின் சார்பில் ச. உமாகாந்தன் என்பவரால் வெளியிடப்பட்டது.

வரலாறு
------

1981 ஆம் ஆண்டு வெரித்தாசு வானொலி தமிழ்ப்பணி ஒலிபரப்புக்கு பொறுப்பாக இருந்த எம். ஏ. சுவாமி (மடலைமுத்து ஆரோக்கியசாமி) அவர்களின் ஊக்குவிப்பினால் இலங்கை யாழ்ப்பாணத்தில் தமிழ் ஒலி வானொலி நேயர் மன்றம் உருவானது. இதன் அமைப்புச் செயலாளராக ச. உமாகாந்தன் செயற்பட்டார். உலகத் தமிழ் வானொலி ஒலிபரப்புகளை மக்கள் மத்தியில் பரவச் செய்வது மன்றத்தின் நோக்கமாக இருந்தது.

இந்த நோக்கத்துடன், மன்றம் உறுப்பினர்களைச் சேர்த்தது. முதலில் யாழ்ப்பாணத்திலிருந்தும் பின்னர் இலங்கையில் ஏனைய பகுதிகளிலிருந்தும் உறுப்பினர் சேர்ந்தனர். தமிழ்ப்பணி ஒலிபரப்பு, பிரித்தானிய ஒலிபரப்பு கூட்டுத்தாபன தமிழோசை ஒலிபரப்பு ஆகியவை அளித்த ஒத்துழைப்பினால் இந்தியா, மலேசியா, சிங்கப்பூர், செருமனி ஆகிய நாடுகளிலிருந்தும் மன்றத்துக்கு உறுப்பினர்கள் சேர்ந்தனர்.

சேவை
----

இவ்வாறு பரந்து விரிந்திருந்த உறுப்பினர்களுக்கு தகவல் வழங்கும் பொருட்டு தமிழ் ஒலி காலாண்டு சஞ்சிகை வெளியிடப்பட்டது.

தமிழ் ஒலி சஞ்சிகையின் முதலாவது இதழ் 1982 சனவரி 14 அன்று அப்போது யாழ்ப்பாணம் கத்தோலிக்க மறைமாவட்ட ஆயராக இருந்த பேரருட்திரு தியோகுப்பிள்ளை ஆண்டகையால் வெளியிட்டு வைக்கப்பட்டது.

தமிழ் ஒலி சஞ்சிகையில் பொதுவாக வானொலி ஒலிபரப்புகள் தொடர்பாகவும், சிறப்பாக தமிழ் வானொலி ஒலிபரப்புகள் தொடர்பாகவும் கட்டுரைகள், துணுக்குச் செய்திகள், கேள்வி-பதில் போன்ற அம்சங்கள் வெளியாகின. ஆரம்பத்தில் சஞ்சிகையின் ஆசிரியராக இலங்கையில் பிரபல எழுத்தாளராகவும், வானொலி ஒலிபரப்பாளராகவும் புகழ் பெற்ற தம்பிஐயா தேவதாஸ் செயற்பட்டார். அவரின் சொந்த பணிகள் காரணமாக தொடர முடியாமற்போனதனால் ச. உமாகாந்தன் ஆசிரியராகவும் வெளியீட்டாளராகவும் செயற்பட்டார்.

சிற்றலை ஒலிபரப்புகளை கேட்பது எப்படி?, வானொலிக்கு எழுதுவது எப்படி? போன்ற வானொலி தொடர்பான அறிவூட்டல் கட்டுரைகள், வானொலி ஒலிபரப்பாளர்களின் நேர்காணல்கள், வானொலிகளில் ஒலிபரப்பான பயனுள்ள தகவல்களை பிரசுரித்தல், வானொலிகளின் நிகழ்ச்சி அட்டவணை என்பவற்றோடு உறுப்பினர்களின் எழுத்தாற்றலை ஊக்குவிக்கும் வண்ணம் அவர்களின் கதைகள், கட்டுரைகள், நாடகங்கள், கவிதைகள் ஆகியனவும் தமிழ் ஒலி சஞ்சிகையில் வெளியாகின.

நிறைவு
------

1986 ஆம் ஆண்டு சூன் இதழின் பின் நாட்டு நிலைமை காரணமாக சஞ்சிகை வெளியீட்டுக்கு உறுதுணையாக இருந்த உறுப்பினர் பலர் தொடர்ந்து செயற்பட முடியாத நிலை ஏற்பட்டதால் வெளியீடு இடைநிறுத்தப்பட்டது.

மேற்கோள்கள்
-----------

தளத்தில்  
தமிழ்\_ஒலி
 ***இதழ்கள்*** உள்ளன.

1. ↑  தமிழ் ஒலி வானொலி நேயர் மன்றம்
2. ↑  "தமிழ் ஒலி மன்றம் பற்றியும் சஞ்சிகை பற்றியும் வேரித்தாஸ் தமிழ்ப்பணியின் அறிமுக அறிவிப்பை செவிமடுக்க". 2014-09-03 அன்று மூலம் பரணிடப்பட்டது. 2013-12-07 அன்று பார்க்கப்பட்டது.

வெளி இணைப்புகள்
---------------

* தமிழ் ஒலி பற்றி இலங்கை வானொலி கலைக்கோலம் நிகழ்ச்சியில் லெ. முருகபூபதி சொல்கிறார் பரணிடப்பட்டது 2014-09-03 at the வந்தவழி இயந்திரம், ஆகத்து 15 1984ல் ஒலிபரப்பானது.
**சாரல்நாடன்** என்ற பெயரில் எழுதிய **கருப்பையா நல்லையா** (இறப்பு: சூலை 31, 2014) இலங்கையின் மலையக எழுத்தாளர்களுள் ஒருவர். மலையகம், மலையக இலக்கியம் தொடர்பில் பல ஆய்வு நூல்களை எழுதியுள்ளார். சாரல் வெளியீட்டகம் என்ற பதிப்பகம் மூலம் நூல் வெளியீட்டிலும் ஈடுபட்டவர். சிறுகதை, புதினம், மற்றும் ஆய்விலக்கியங்களை எழுதியவர். தேயிலைத் தொழிற்சாலை ஒன்றில் பணி புரிந்தவர்.

வாழ்க்கைச் சுருக்கம்
--------------------

சாரல்நாடன் நுவரெலியா மாவட்டம், சாமிமலை, சிங்காரவத்தை தோட்டத்தில் கருப்பையா, வீரம்மா ஆகியோருக்கு 1944 மே 9 இல் பிறந்தார். இவரது இயற்பெயர் நல்லையா. தந்தை தோட்டக் கணக்கப்பிள்ளையாகப் பணியாற்றியவர். அப்கொட் தோட்டப் பாடசாலையில் ஆரம்பக் கல்வியையும், அட்டன் ஹைலன்ட்ஸ் கல்லூரியில் தனது இடைநிலைக் கல்வியையும் கற்றார். கண்டி அசோக வித்தியாலயத்தில் ஆசிரியராகப் பணியாற்ற ஆரம்பித்து, பின்னர் ஆசிரியத் தொழிலை விட்டு பல்வேறு தொழில்களும் மேற்கொண்டு இறுதியில் தேயிலைத் தொழிற்சாலை ஒன்றில் "டீ மேக்கர்" என்ற பதவியில் பணியாற்றி ஓய்வு பெற்றார்.

எழுத்துலகில்
------------

அட்டனில் படித்த போது பாடசாலை இதழ்களில் கவிதைகள் எழுதி வந்தார். பின்னர் மலைமுரசு, வீரகேசரி, தினகரன் இதழ்களில் எழுதத் தொடங்கினார். 1962 இல் வீரகேசரி நடத்திய மலையக எழுத்தாளர்களுக்கான சிறுகதைப் போட்டியில் இவருடைய *கால ஓட்டம்* என்ற சிறுகதைக்கு இரண்டாம் பரிசு கிடைத்தது. புனைவுகளை விட இவரது ஆய்வு நூல்களே இவருக்குப் புகழ் தேடிக் கொடுத்தது. மலையகத்தை மையமாக வைத்து இவர் 14 நூல்களை எழுதியுள்ளார்.

விருதுகள்
---------

இவர் எழுதிய "தேசபக்தன் கோ. நடேசய்யர்'", "பத்திரிகையாளர் கோ. நடேசய்யர்" ஆகிய இரு நூல்களும் இலங்கை சாகித்திய விருதைப் பெற்றன. வீரகேசரி பத்திரிகை நடத்திய மலைநாட்டு எழுத்தாளர்களுக்கான முதலாவது சிறுகதைப் போட்டியில் இவரது "கால ஓட்டம்" என்ற சிறுகதை இரண்டாம் இடத்தைப் பெற்றது.

சாரல்நாடனின் நூல்கள்
--------------------

* *மலையகத் தமிழர்* (1990)
* *மலையக வாய்மொழி இலக்கியம்* (1993)
* *மலைக் கொழுந்தி* (சிறுகதைகள், 1994)
* *சி. வி. சில சிந்தனைகள்* (1986)
* *தேசபக்தன் கோ. நடேசையர்* (1988)
* *பத்திரிகையாளர் நடேசைய்யர்* (1998)
* *மலையகம் வளர்த்த தமிழ்* (1997)
* *இன்னொரு நூற்றாண்டுக்காய்* (1999)
* *மலையக இலக்கியம் தோற்றமும் வளர்ச்சியும்* (2000)
* *மலையகத் தமிழ்ர் வரலாறு* (2004)
* *பேரேட்டில் சில பக்கங்கள்* (2005)
* *பிணந்தின்னும் சாத்திரங்கள்* (2002)
* *இளைஞர் தளபதி இரா. சிவலிங்கம்* (2010)

மேற்கோள்கள்
-----------

தளத்தில்  
சாரல்நாடன் எழுதிய
 ***நூல்கள்*** உள்ளன.

1. ↑  "எழுத்தாளர் சாரல்நாடன் காலமானார்". தினகரன். 1 ஆகத்து 2014. 1 ஆகத்து 2014 அன்று பார்க்கப்பட்டது.
[*தொடர்பிழந்த இணைப்பு*]
2. 1 2  "தமிழ் இலக்கிய உலகில் முத்திரை பதித்த சாரல் நாடன்". *தெளிவத்தை ஜோசப்*. வீரகேசரி. 2 ஆகத்து 2014. 2 ஆகத்து 2014 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "மலையக எழுத்தாளர் சாரல் நாடன் காலமானார்". வீரகேசரி. 1 ஆகத்து 2014. 1 ஆகத்து 2014 அன்று பார்க்கப்பட்டது.
[*தொடர்பிழந்த இணைப்பு*]
ஒழிப்புவாதியான அந்தோனி பெனெசெட் என்பவர் 1788 ல் இலண்டனில் எழுதி வெளியிட்ட ஆங்கில நூலான *கினியாவின் சில வரலாற்றுக் கதைகள் (Some Historical Account of Guinea)*, என்னும் நூலிலிருந்து.
தனிமனித சுதந்திரம் எதுவுமின்றி, இன்னொரு மனிதர், சாதி, குடும்பம், நிறுவனம், அரசாங்கம் போன்றவற்றுக்குக் கூலிவேலை அல்லது சேவை செய்யும் கட்டாய நிலையில் இருக்கும் ஒருவர் **அடிமை** (About this soundஒலிப்பு (உதவி·தகவல்)) எனப்படுகின்றார். இந்த நிலைமை அடிமைத்தனம் எனப்படுகின்றது. இந்நிலையில் அடிமை, அவரை அடிமைப்படுத்தி உள்ளவரின் சொத்தாகக் கருதப்படுகின்றார்.

ஒருவர் பிடிக்கப்படுவதனாலோ, விலைக்கு வாங்கப்படுவதனாலோ, அல்லது பிறப்பினாலோ அடிமையாகிறார். அவ்வாறு அடிமையானவருக்கு, இத் தளையில் இருந்து விடுபடும் உரிமையோ, வேலை செய்ய மறுக்கும் உரிமையோ அல்லது தமது உழைப்புக்கான ஊதியம் பெறும் உரிமையோ கிடையாது.

ஒரு காலத்தில் பரவலாக வழக்கில் இருந்த அடிமை முறை இன்று ஏறத்தாழ எல்லா நாடுகளிலுமே சட்டத்தால் தடை செய்யப்பட்டுள்ளது. எனினும் பல நாடுகளிலும், மறைவாக அடிமைகளை வைத்து வேலை வாங்குவோர் இருக்கத்தான் செய்கின்றனர். உலகில் சுமார் 2.7 கோடி அடிமைகள் இருப்பதாக மதிப்பிடப்படுகின்றது. இந்தியாவில் அடிமைமுறையின் வடிவம் சாதியாகும். அடிமைத்தனம் தன் வடிவத்தை மாற்றிக்கொண்டு தொடர்ச்சியாக இன்றுவரை வரலாற்றில் நீடிக்கிறது எனச் சிலர் கருதுகின்றனர்.

இதையும் பார்க்க
---------------

* அடிமை முறை

குறிப்புக்கள்
-------------

1. ↑  UN Chronicle | 21 ஆம் நூற்றாண்டில் அடிமைத்தனம்.
2. ↑  பிபிசி - மில்லியன் கணக்கில் 'அடிமைத்தளையுள் தள்ளப்படுகின்றனர்'
**மாம்பட்டு சுயம்புநாரிஸ்வரர் கோயில்** தமிழ்நாட்டில் திருவண்ணாமலை மாவட்டம், மாம்பட்டு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுயம்புநாதீஸ்வரர், அபிதகுஜாம்பாள் சன்னதிகளும், விநாயகர், முருகர், அருணாசலேஸ்வரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது. ஐப்பசி, கார்த்திகை, மார்கழி,[[தை மாதம்]] அன்னாபிஷேகம், தீபம், ஆருத்திரா , பிரதோஷ வழிபாடு, பொங்கல் திருவிழா திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
எள்ளுப்பூ-
----------

### அறிமுகம்-

எள் அதிகம் மானாவாாிப் பயிராகப் பயிாிடப் படுகிறது.எள்ளில் இரண்டு வகைகள்,நல்ல எள்,கசப்பு எள் ஆகும். அளவில் சிறியதாக காணப்படும். கருப்பு, சிவப்பு நிறங்களில் இருக்கும்.

#### பொதுக் குணம்.

ஆண்மை பெருகும்.
உடல் வலுவடையும்.
உடல் வறட்சி நீங்கும்.
முடி வளா்ச்சி அடையும்.
சீரணம் ஒழுங்காகும்.
மலக்கட்டு நீங்கும்.

##### ஆண்மைக் குறைவிற்கு மருந்து.

எள்ளுப்பூவை பசும்பாலில் போட்டுக்காய்ச்சி உட்கொண்டு வர ஆண்மை பெருகும். அதாவது பத்து கிராம் புதிய எள்ளுப்பூவை இருநூறு கிராம் மி.லி பாலில் போட்டுக் காய்ச்சிக இரவு உணவுக்குப் பின் குடிக்கலாம்.

##### இருமலுக்கு மருந்து.

எள்ளுப்பூவை 100 கிராம்எடுத்துக் கொள்ள வேண்டும்.அதனை நிழலில் உலா்த்த வேண்டும். அதன் எடை அளவுக்கு பனங்கற்கண்டை பொடியாக்கி கலந்து கொள்ள வேண்டும்.
பயன்படுத்தும் முறை.
காலை,மாலை, இரவு உணவுக்குப் பின் அரை தேக்கரண்டி மருந்துடன் சிறிது வெந்நீா் கலந்து அருந்த வேண்டும். சிறுவா்களுக்கும் கொடுக்கலாம்.

##### சான்றுகள்.

டாக்டா்.திருமலைநடலாசன்,மலா்களின் மருத்துவப் பயன்கள்,பக்.24 கவிதா பப்ளிகேஷன், 1993. சென்னை-17
பகுப்பு -மருத்துவம்
**கடற்சளி** அல்லது **கடலெச்சில்** என்று அறியப்படுவது உலகம் முழுவதும் உள்ள பெருங்கடல்களில் குறிப்பாக நடுநிலக் கடலில் காணப்படும் அடர்த்தியான மற்றும் வழவழப்பான ஒரு உயிரினமாகும்.

கலவை
----

கடற்சளியானது எண்ணிலடங்கா நுண்ணுயிரிகளால் ஆனது. கடற்பரப்பில் பாசுபரசு அதிகரிப்பதாலும் உலக வெப்பமயமாதலினாலும் வறட்சியினாலும் இது உருவாவதாய் கருதப்படுகிறது.

கடற்சளி

தாக்கம்
-------

கடற்சளியானது கடல்வெப்பமயமாதலை அதிகரிக்கின்றது. கடல் வாழ் உயிரினங்களின் செவுள்களில் அடைபட்டு அவை சுவாசிப்பதை தடுக்கிறது. தீநுண்மிகள் பரவிட வித்திடுகிறது.

மனிதர்களுக்கு கடற்சளியை உட்கொள்வதால் எந்த ஆபத்தும் இல்லை என்றாலும் சுற்றுச்சூழல் மற்றும் மீன்வளத்தை பாதிக்கின்றது. கடற்சளி உள்ள நீர் துர்நாற்றம் வீசும் என்பதால் அது குளிப்பதற்கு உகந்தது அல்ல. இதனால் சுற்றுலாத் துறை பாதிக்கப்படுகிறது.

நடுநிலக் கடலில் கடற்சளி குழுமம்

நடவடிக்கைகள்
------------

பருவநிலை மாற்றத்தைக் கட்டுக்குள் கொண்டு வருதல், கழிவுநீர் மேலாண்மை மற்றும் கடற்சளியை சேகரித்து அகற்றுதல் ஆகியவை கடற்சளிகளின் குழுமத்திற்கு எதிரான நடவடிக்கைகள் ஆகும்.

மேற்கோள்கள்
-----------

1. ↑  "கடற்சளியின் பகுப்பாய்வு - ஆங்கிலம்".
2. ↑  "பருவநிலை மாற்றத்தின் தாக்கங்கள்".
3. ↑  "பிளாக் சீயில் பரவிடும் கடற்சளி".
4. ↑  "பருவநிலை மாற்றம் மற்றும் கடற்சளிகளின் பரவினால் ஏற்படும் தாக்கங்கள்".
5. ↑  "கழிவுநீரை கடலில் கலக்க விடும் தொழிற்சாலைகள்".
கணிதத்தில் **எளிய குலம்** (*trivial group*) என்பது ஒரேயொரு உறுப்பைக்கொண்ட குலமாகும். எளிய குலங்கள் அனைத்தும் சம அமைவியமானவை. எளிய குலத்திலுள்ள அந்த ஒரு உறுப்பு அக்குலத்தின் முற்றொருமை உறுப்பாகும். இந்த முற்றொருமை உறுப்பின் குறியீடுகள்: 0, 1, *e*. இக்குலத்தின் செயலி ∗ எனில் *e* ∗ *e* = *e*.

எளிய குலமும் வெற்றுக் கணமும் ஒன்றல்ல; இரண்டும் வெவ்வேறானவை. வெற்றுக் கணத்தில் உறுப்புகளே கிடையாது, அதாவது அதில் முற்றொருமை உறுப்பு இல்லை; எனவே அது வெற்றுக்கணம் ஒரு குலமாகாது.

ஒரு குலம் *G* இன் முற்றொருமை உறுப்பு மட்டும் கொண்ட குலம் *G* இன் உட்குலமாக இருக்கும் என்பதால், எளிய குலமானது *G* இன் "எளிய உட்குலம்" என அழைக்கப்படுகிறது.

ஒரு குலத்திற்கு "எளிதற்ற தகு உட்குலங்களே இல்லை"யெனக் கூறப்பட்டால், எளியகுலம் மற்றும் அதேகுலம் *G* மட்டுமே அக்குலத்தின் உட்குலங்கள் எனப் பொருளாகும்.

பண்புகள்
--------

எளிய குலம் முதலாம் வரிசை சுழற்குலமாகும். இதனால் எளிய குலத்தினை Z1 அல்லது C1 என்றும் குறிக்கலாம். எளிய குலத்தின் செயலி "கூட்டல்" எனில் அது "0" எனக் குறிக்கப்படும். எளிய குலத்தின் செயலி "பெருக்கல்" எனில் அது "1" எனவும் குறிக்கப்படும்.

மேற்கோள்கள்
-----------

* Rowland, Todd and Weisstein, Eric W. "Trivial Group", *MathWorld*.
**கடலன்** சங்ககாலக் குறுநில மன்னர்களில் ஒருவன்.   

அரபிக்கடல் ஓரமாக இருந்த விளங்கில் என்னும் ஊரைத் தலைநகராகக் கொண்டு இவன் ஆண்டுவந்தான்.   

இவன் சிறந்த வள்ளல்.   

இவனது ஆட்சிக்காலத்தில் இவனது தலைநகர் விளங்கில் கண்ணைப் போல அழகுடன் திகழ்ந்தது. இவன் ஒரு போரில் தன்னை வேற்படையுடனும், யானைப்படையுடனும் தாக்கிய பகைவரை முறியடித்திருக்கிறான்.

இவன் காலத்திலோ, இவனுக்குப் பின்னரோ சேரமான் மாந்தரஞ்சேரல் இரும்பொறை விளங்கில் நகரைச் சூறையாடியிருக்கிறான்.

சேரன் மாந்தரஞ்சேரல் இரும்பொறை இவ்விளங்கில் நகருக்கு நேரவிருந்த துன்பத்தைக் காத்தான். விழுமம் கொன்றான் என்னும் தொடருக்கு இவ்வாறும் பொருள் கொள்ளலாம்.

அடிக்குறிப்பு
-------------

1. ↑  கறுத்தோர் ஒளிறுவேல் அழுவம் களிறுபடக் கடக்கும் மாவண் கடலன் விளங்கில் அன்ன என் மை எழில் உண்கண் கலுழ ஐய சேறிரோ அகன்று செய் பொருட்கே – ஆலம்பேரி சாத்தனார் பாடல் அகம் 81
2. ↑  முதிர்வார் இப்பி முத்த வார்மணல் கதிர்விடு மணியின் கண்பொரு மாடத்து இலங்குவளை மகளிர் தெற்றி ஆடும் விளங்குசீர் விளங்கில் விழுமம் கொன்ற களங்கொள் யானைக் கடுமான் பொறைய – பொருந்தில் இளங்கீரனார் பாடல் புறம் 53
***நந்தா*** (*Nandha*) 2001 இல் வெளிவந்த தமிழ்த் திரைப்படம் ஆகும். இத்திரைப்படத்தை பாலா எழுதி இயக்கியுள்ளார். இத்திரைப்படத்திற்கு யுவன் சங்கர் ராஜா இசையமைத்துள்ளார். சூர்யா, லைலா, ராஜ்கிரண், கருணாஸ் ஆகியோர் முக்கியக் கதாப்பாத்திரத்தில் நடித்துள்ளனர்.

வகை
---

**நாடகப்படம்**

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சிறைச்சாலையிலிருந்து வெளிவரும் நந்தா தனது தாயாரையும் தங்கையையும் காண்பதற்கு வீடு செல்கின்றான். ஆனால் அங்கு அவன் தாய் அவன் மீது உள்ள வெறுப்பு காரணமாக அவனிடம் பேச மறுக்கவே,தனது படிப்பினைத் தொடர்வதற்காக நந்தா முயல்கின்றான். அப்பொழுது அவனது செலவுகளை ஏற்றுக்கொள்கின்றார் அவ்வூரின் நன்மதிப்பைப் பெற்ற ஒருவர்.இதற்கிடையில் இலங்கையில் இருந்து அகதியாக வரும் ஒரு பெண்மணியிடம் இவனுக்கு காதல் மலர்கின்றது.அவனைத் தனது பிள்ளை போல வளர்த்தவர் அவரது குடும்ப உறுப்பினர்களாலேயே கொல்லப்பட அவர்களைப் பழி வாங்கத் துடிக்கின்றான் நந்தா.

பாடல்கள்
--------

* *ஒராயிரம் யானை கொண்றால் பரணி* -
* *எங்கெங்கோ எங்கெங்கோ கால்கள் செல்லும் பாதையில் போகின்றாய்* -
* *கள்ளி அடி கள்ளி* -
* *முன் பனியா* -
* *அம்மா என்றாலே*  -

| * பா
* உ
* தொ
பாலா இயக்கிய திரைப்படங்கள் |
| --- |
| இயக்கம் | 
* *சேது* (1999)
* *நந்தா* (2001)
* *பிதாமகன்* (2003)
* *நான் கடவுள்* (2009)
* *அவன் இவன்* (2011)
* *பரதேசி* (2013)
* *தாரை தப்பட்டை* (2016)

 |
| தயாரிப்பு | 
* *மாயாவி* (2005)
* *பிசாசு* (2014)
* *சண்டி வீரன்* (2015)

 |
**சிலி உச்ச நீதிமன்றம்** சிலி தலைநகர் சான் டியேகோ (சிலி) யில் உள்ளது.

நீதிமன்றத்தின் அரசியலமைப்பு
---------------------------

இந்த நீதிமன்றம் சிலி அரசியலமைப்பு சட்டத்தின் படி கட்டமைக்கப்பட்டது. நீதிமன்றத்தின் உட்கார்ந்த உறுப்பினர்களால் தயாரிக்கப்பட்ட ஐந்து தேர்வுகளின் பட்டியலிலிருந்து உச்ச நீதிமன்றத்தின் உறுப்பினர்கள் ஜனாதிபதியால் நியமிக்கப்படுகின்றனர். மேல்முறையீட்டு நீதிமன்றங்களில் இருந்து தேர்வு செய்யப்பட்ட இரண்டு மூத்த நீதிபதிகள் இருக்க வேண்டும்; மற்ற மூன்று நீதித்துறை அனுபவம் இல்லை. ஜனாதிபதியின் தேர்வு செனட்டில் மூன்றில் இரண்டு பெரும்பான்மையினரால் அங்கீகரிக்கப்பட வேண்டும். குறைந்தபட்சம் ஐந்து நீதிபதிகளின் அறைகள், மிக மூத்த உறுப்பினர்களால் தலைமை தாங்கப்படுகின்றன,

நீதிபதிகள்
----------

உச்சநீதிமன்ற நீதிபதிகள் குறைந்தபட்சம் 36 வயதாக இருக்க வேண்டும். நியமிக்கப்பட்டவர் ஒரு முறை யவாது சிலி நாட்டின் உயர் நீதிமன்றத்தில் பணியற்றி இருக்க வேண்டும். ஓய்வு பெறும் வயது 75 .

உச்சநீதிமன்றம் மினிஸ்ட்ரோஸ் என அழைக்கப்படும் இருபத்தி ஒன்பது உறுப்பினர்களைக் கொண்டுள்ளது. உச்சநீதி மன்றத்தின் தலைவர் என்ற இரண்டு ஆண்டு கால சேவைக்கு ஒரு உறுப்பினர் தேர்ந்தெடுக்கப்படுகிறார்.

மேற்கோள்கள்
-----------

* சிலி உச்சநீதிமன்றம் பற்றி ஆங்கிலத்தில்
* அமைவிடம்
**நந்தவனத்தில் ஓர் ஆண்டி** பாடலைப் பாடியவர் கடுவெளிச் சித்தர் ஆவார். நாட்டுப்புறத்தில் இது பாடப்படுவதால் இதனை நாட்டுப்புற பாடல் என தமிழ் மக்கள் நினைக்கின்றனர்.

பாடல்
-----

"நந்தவனத்தில் ஓர் ஆண்டி - அவன்  

நாலாறு மாதமாய்க் குயவனை வேண்டி  

கொண்டு வந்தான் ஒரு தோண்டி - மெத்தக்  

கூத்தாடிக் கூத்தாடிப் போட்டுடைத்தாண்டி"  

  

"நல்ல வழிதனை நாடு - எந்த  

நாளும் பரமனை நத்தியே தேடு  

வல்லவர் கூட்டத்திற் கூடு - அந்த  

வள்ளலை நெஞ்சினில் வாழ்த்திக் கொண்டாடு" - கடுவெளிச் சித்தர்

விளக்கம்
--------

மேலோட்டமாகப் பார்த்தால் இது சாதாரண வேடிக்கை பாடல் போலத் தோன்றும். ஆனால் வாழ்க்கையின் உன்னதமான ஒரு தத்துவத்தை கடுவெளி சித்தர் நான்கு வரிகளில், எளிய வார்த்தைகளில் மிக அற்புதமாக விளக்கியுள்ளார். மனித உயிர் (சீவன்) ஓர் ஆண்டியாக இந்த பாடலில் உவமிக்கப்பட்டு இருக்கிறது. இங்கே படைப்புக்குரியவன் குயவன் என்று சொல்லப்படுகிறான். சீவன் என்கின்ற ஆண்டி படைப்பிற்குரிய குயவனிடம் சென்று நாலாறு மாதமாய் (பத்து) மாதமாய் வேண்டிக்கொண்டதன் விளைவாக, படைப்பிற்குரிய குயவன் ஆண்டியிடம் உடல் என்கிற தோண்டியை ஒப்படைக்கிறான்.

சீவன் இறைவனிடம் வேண்டிப்பெற்ற உடலுடன் மனிதனாக உலகத்தில் நடமாடத் தொடங்கிவிட்டது. இந்தத் தோண்டியை சரியான காரணத்திற்கு பயன்படுத்த வேண்டும் என்ற எண்ணத்தில் தான் குயவன்(இறைவன்) செய்து கொடுத்தான்.

தோண்டி(உடல்) கிடைத்தவுடன் ஆண்டி கண் மண் தெரியாமல் **கூத்தாடி**னான், தோண்டியைப் போட்டுடைத்தான், ஆகவே தோண்டி கொடுக்கப்பட்டதன் நோக்கம் நிறைவேறவில்லை. தோண்டியை(உடல்) தவறாகப் பயன்படுத்தி உடைத்து விடுகிறான் ஆண்டி.(மனிதன்)

மேலும் நல்ல வழியை தேட வேண்டும் என்றும், எந்நாளும் கடவுளின் அருளைத் தேட வேண்டும் என்றும், வல்லவர்(பக்தர்) கூட்டத்தோடு சேர்ந்து அவர்களை நெஞ்சினில் வைத்து வாழ்த்திக் கொண்டாட வேண்டும் என்கிறார்.

தத்துவம்
--------

சீவாத்மா இறைவனிடம் வேண்டித்தான் இந்த உடலைப் பெற்று இருக்கிறது. அப்படிப் பெற்ற உடலைத் தவறான வழிகளில் பயன்படுத்தி விடுகிறார்களே என்ற கவலையினை நகைச்சுவைப் பாடலைப் போல வெளிப்படுத்துகிறார் கடுவெளிச் சித்தர்.

மூலம்
-----

மேலும் பார்க்க
--------------

* கடுவெளிச் சித்தர்
**வடக்கு காசா கவர்னரேட்** (*North Gaza Governorate*, அரபு மொழி: محافظة شمال غزة‎ ) என்பது காசா பகுதியில் உள்ள பாலஸ்தீனத்தின் ஐந்து ஆளுநரகங்களில் ஒன்றாகும். இது இஸ்ரேலின், வான்வெளி மற்றும் கடல் பிரதேசத்துடனான எல்லையைத் தவிர்த்து பாலஸ்தீனத்தால் நிர்வகிக்கப்படுகிறது. பாலஸ்தீனிய புள்ளிவிவர புள்ளிவிவரங்களின்படி, ஆளுநரகத்தின் மக்கள் தொகை 270,245 (பாலஸ்தீன மக்கள் தொகையில் 7.2%) ஆகும். 2007 ஆம் ஆண்டின் நடுப்பகுதியில் இந்த ஆளுநரகமானது 40,262 வீடுகளுடன், மூன்று நகராட்சிகள், இரண்டு கிராமப்புற மாவட்டங்கள், ஒரு அகதி முகாம் ஆகியவற்றை கொண்டதாக இருந்தது. 

இது பாலஸ்தீனிய சட்டமன்றத்தில் ஐந்து இடங்களைக் கொண்டுள்ளது. 2006 இல் அவை அனைத்தும் ஹமாஸ் உறுப்பினர்களால் வெல்லப்பட்டன.

வட்டாரங்கள்
-----------

* அல்-பெடாவியா
* பீட் ஹனவுன்
* பீட் லஹியா
* இஸ்பத் பீட் ஹனுன்
* ஜபலியா

அடிக்குறிப்புகள்
----------------

1. ↑  Table 2: Number of Population and Households in the Palestinian Territory by Governorate 2007 Palestinian Central Bureau of Statistics

வெளி இணைப்புகள்
---------------

* பாலஸ்தீன வலைத்தளம் பரணிடப்பட்டது 2007-10-24 at the வந்தவழி இயந்திரம்
*வாய்மையே வெல்லும்* என்னும் குறிக்கோளுரையுடன் கூடிய தமிழ்நாடு அரசின் சின்னம்.
**குறிக்கோளுரை** (இத்தாலியம் :motto) என்னும் சொற்றொடர் ஓர் சமூக அமைப்பு அல்லது நிறுவனத்தின் குறிக்கோள் அல்லது இலக்கை விவரிப்பதாகும். இச்சொற்றொடர் எம்மொழியிலும் இருக்கலாம் என்றாலும் செம்மொழிகளான இலத்தீன்,சமசுகிருதம், தமிழ் போன்ற மொழிகளில் அமைவது இயல்பு.அரசு குறிக்கோளுரைகள் உள்நாட்டு மொழியில் அமைவது வழக்கமாகும். காட்டாக தமிழக அரசின் குறிக்கோளுரை வாய்மையே வெல்லும் என்பதாகும்.

இலக்கியம்
---------

இலக்கிய உலகில், ஒவ்வொரு அத்தியாயம் அல்லது பகுதியின் முன்பும் அதில் குறிப்பிட்டுள்ள நிகழ்வுகளுக்கொப்ப ஒருவரி அல்லது கவிதையில் குறிக்கோளுரை இடும் வழக்கம் உண்டு. காட்டாக, இராபர்ட் லூயி ஸடீவன்சன் எழுதிய Travels with a Donkey in the Cévennes நாவலில் ஒவ்வொரு அதிகாரத்தின் முன்னரும் குறிக்கோளுரை இடப்பட்டிருக்கும்.

குறிப்புகள்
-----------

1. ↑  "Motto". Merriam-Webster. 31 January 2011 அன்று பார்க்கப்பட்டது.
2. ↑  "Motto". Oxford University Press. 19 மார்ச் 2011 அன்று மூலம் பரணிடப்பட்டது. 31 January 2011 அன்று பார்க்கப்பட்டது.
3. ↑  இணையத்தில் தமிழ்நாடு அரசின் குறிக்கோளுரை குறித்த கட்டுரை
4. ↑  "Webster's Revised Unabridged Dictionary (1913)". *The ARTFL Project*. The University of Chicago. 6 டிசம்பர் 2013 அன்று மூலம் பரணிடப்பட்டது. 20 December 2013 அன்று பார்க்கப்பட்டது. Unknown parameter `|` ignored (உதவி)
5. ↑  Stevenson, Robert Louis (1907). *Travels with a Donkey in the Cevennes*. London: Chatto & Windus. .